open-index/open-wikipedia-markdown huggingface dataset:
Մարդու իրավունքների եվրոպական հանձնաժողով

**Մարդու իրավունքների եվրոպական հանձնաժողովը** Եվրոպայի խորհրդի հատուկ մարմին էր։ 1954–ից 1998 թվականներին Մարդու իրավունքների եվրոպական կոնվենցիայի 11–րդ արձանագրությունը մտավ ուժի մեջ, ֆիզիկական անձինք անմիջական մուտք չունեին Մարդու իրավուքների եվրոպական դատարան; պետք է դիմեին հանձնաժողովին, որը, եթե դեպքը հիմնավոր չհամարեր, անհատի անունից գործ կհարուցեր դատարանում։ 11–րդ արձանագրությունը, որը ուժի մեջ է մտել 1998 թվականին, լուծարել է հանձնաժողովը, ընդլայնել Դատարանը՝ թույլատրելով անհատներին գործերը ուղղակիորեն ներկայացնել վերջինիս։

## Դեր և կազմավորում

Հանձնաժողովի անդամներն ընտրվում էին Նախարարների կոմիտեի կողմից և պաշտոնավարում էին վեց տարի (այդ ընթացքում նրանք պետք է գործեին անկախ, առանց որևէ պետության հավատարմության)։ Նրանց դերն էր դիտարկել, թե արդյոք միջնորդությունը ընդունելի է Դատարանին։ Եթե այո, ապա Հանձնաժողովը կքննարկի միջնորդագիրը՝ գործի փաստերը պարզելու համար և կփնտրի կողմերի, որոնք կարեղ են աջակցել գործը կարգավորել բարեկամական եղանակով։ Իսկ եթե բարեկամաբար չկայանար նշված կարգավորումը, ապա Հանձնաժողովը կհրապարակեր արձանագրված փաստերի վերաբերյալ զեկույց՝ մեկնաբանելով՝ արդյոք տեղի է ունեցել խախտում, թե ոչ։ Երեք հոգուց բաղկացած Հանձնաժողովը որոշեց միջնորդության ընդունելիությունը։ Սակայն, բարդ որոշումների դեպքում, ձևավորվում է յոթ հոգանոց Հանձնաժողով։

## Դեպքերի ցանկ
*Հունաստանի դեպքը
*Վ․ Փ․ ընդդեմ Միացյալ Թագավորության
*Ջագմալի Սինգ Չեման ընդդեմ Ֆրանսիայի 
*Դեհվարի ընդդեմ Նիդեռլանդների
*Բերկն ընդդեմ Ֆրանսիայի
*Հատամին ընդդեմ Շվեդիայի
*Դաբհին ընդդեմ Մեծ Բրիտանիա
*Մ.Ա.Ռ. ընդդեմ Միացյալ Թագավորության
*Գեորգի Գանչևն ընդդեմ Բուլղարիայի
*Սլեպչիկն ընդդեմ Նիդեռլանդների 
*Չուդրին ընդդեմ Միացյալ Թագավորության 
*Հարոնը և Ալայոն ընդդեմ Շվեդիայի 
*Փաեզն ընդդեմ Շվեդիայի 
## Ծանոթագրություններ
* Arthur W. Diamond Law Library The European Human Rights System and the European Court of Human Rights. Research Guide
*Full list of members (pp.&nbsp;211–213)
*Hudoc : European Court of HUman Rights website https://hudoc.echr.coe.int

Կատեգորիա:Միջկառավարական իրավապաշտպան կազմակերպություններ
Կատեգորիա:Եվրոպայի խորհուրդ
Titanium

**«Titanium»,**  ֆրանսիացի դիջեյ և երաժշտական պրոդյուսեր Դեյվիդ Գետտայի սինգլը երգչուհի Սիայի մասնակցությամբ իր հինգերորդ ստուդիական «*Nothing but the Beat»* ալբոմից։ Այն թողարկվել է թվային ներբեռնման համար 2011 թվականի օգոստոսի 8-ին, որպես ալբոմի չորս գովազդային սինգլներից առաջինը։ Ավելի ուշ երգը թողարկվել է որպես ալբոմի չորրորդ սինգլ 2011 թվականի դեկտեմբերին։ Ի սկզբանե երգում հնչում էր ամերիկացի երգչուհի Մերի Ջեյ Բլայջի վոկալը, որի երգի տարբերակը համացանցում հայտնվել է 2011 թվականի հուլիսին։

Սինգլը հասել է Թոփ 10 երգերի ցանկում մի քանի երկրներում, այդ թվում՝ Ավստրալիայում, Ավստրիայում, Կանադայում, Դանիայում, Ֆինլանդիայում, Ֆրանսիայում, Գերմանիայում, Հունգարիայում, Իռլանդիայում, Իտալիայում, Նիդերլանդներում, Նոր Զելանդիայում, Նորվեգիայում, Իսպանիայում, Շվեդիայում, Շվեյցարիայում և ԱՄՆ-ում։ Մեծ Բրիտանիայում այն զբաղեցրել է 1-ին հորիզոնականը։

## Ստեղծում
thumb|upright|Երգչուհի Սիան մասնակցել է երգի ստեղծմանը և կատարել է այն
Երգը գրել են Սիան, Դեյվիդ Գետան, Ջորջո Տուինֆորտը և Աֆրոջեկը։ Համացանցում Սիայի երաժշտությունը լսելուց հետո Գետտան ընտրել է երգչուհուն իր հինգերորդ ստուդիական ալբոմը` «*Nothing But the Beat»,* ձայնագրելու համար։

Գետտան Լոս Անջելեսում բնակվող ինսայդերին ասել է. «Ես ամբողջովին ապշած էի Սիայից ․.. Իմ մեջ նրա երաժշտությունն ուսումնասիրելու ավելի մեծ հետաքրքրություն առաջացավ, քանի որ ես իսկապես տպավորված էի։ Իմ ալբոմում ամենահայտնի մարդիկ են, և Սիան այլ երանգ ունի, նա ավելի շատ նման է ինդի կատարողի, և դա նրա երգն էլ ավելի առանձնահատուկ է դարձնում»։

## Քննադատություն
Երգը դրական արձագանքներ է ստացել երաժշտական քննադատների կողմից։ Դեյվիդ Բիրնը և Թոնի Պերեգրինը Windy City Times-ից երգը անվանել են էպիկական և եռանդուն։ Digital Spy-ի Ռոբերտ Քոփսին համաձայնել է նրանց հետ՝ երգը անվանելով նշանավոր երգերից մեկը։ Billboard ամսագրի Քերի Մեյսոնը երգը նկարագրել է որպես ամենատարօրինակ և էպիկական։

Երգը նաև APRA Music Awards մրցանակաբաշխության ժամանակ ստացել է անվանակարգ տարվա լավագույն պարային աշխատանք կատեգորիայում։

2012 թվականի դեկտեմբերին Սենդի Հուքի տարրական դպրոցում տեղի ունեցած հրաձգությունից հետո երգը հանվել է ԱՄՆ-ի ռադիոկայաններից երգի տեքստի պատճառով, որտեղ հիշատակվում է զենքը։

## Տեսահոլովակ
Երաժշտական տեսահոլովակը նկարահանել Է ռեժիսոր Դեյվիդ Ուիլսոնը։ Նկարահանումները տեղի են ունեցել 2011 թվականի դեկտեմբերին Սենտ Մարթա-սյուր-լե-Լակում և Կանադայի Քվեբեկ նահանգի Դորվալ-Ժան-XXIII ավագ դպրոցում։ Տեսանյութի 14 վայրկյանանոց թիզերը վերբեռնվել է Գետտայի ՅուԹյուբյան պաշտոնական էջում 2011 թվականի դեկտեմբերի 16-ին։ Տեսահոլովակի պրեմիերան կայացել է 2011 թվականի դեկտեմբերի 20-ին։ 2023 թվականի դեկտեմբերի դրությամբ տեսանյութը ՅուԹյուբում հավաքել է ավելի քան 1,7 միլիարդ դիտում։

Սյուժեն կենտրոնանում է մի փոքրիկ տղայի վրա (դերասան՝ Ռայան Լին), որն ունի գերբնական ունակություններ։

## Հիթ-շքերթներ

### Շաբաթական հիթ-շքերթներ

### Ամենամյա հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2011 երգեր
Կատեգորիա:2011 սինգլներ
Կատեգորիա:UK Singles Chart գլխավորած սինգլներ
Կատեգորիա:Պարային երաժշտությամբ երգեր
Կատեգորիա:Սիայի երգեր
Թույլատրելիություն (ՄԻԵԴ)

Մարդու իրավունքների եվրոպական կոնվենցիայի համաձայն՝ **ընդունելիությունը** սահմանում է, թե արդյոք անհատկան կամ միջպետական դիմումը կընդունվի ըստ էության և գործի ընթացքի վերաբերյալ։ Սովորաբար, ներպետական իրավական պաշտպանության բոլոր միջոցները պետք է սպառվեն, նախքան դիմումը կքննարկվի Մարդու իրավունքների եվրոպական դատարանի կողմից։ Միջպետական գործերը ենթակա են թույլատրելիության ավելի մեղմ կանոնների, քան անհատների դիմումները։

## Ծանոթագրություններ

## Արտաքին հղումներ
*Official guide

Կատեգորիա:Իրավունք ըստ դարի
Կատեգորիա:Մարդու իրավունքներ
Կատեգորիա:Մարդու իրավունքներ ըստ երկրի
Կատեգորիա:Մարդու իրավունքներ ըստ խնդրի
Կատեգորիա:Մարդու իրավունքներ ըստ մայրցամաքի
Կատեգորիա:Մարդու իրավունքներ ըստ պատմական երկրի
Կատեգորիա:Մարդու իրավունքներ ըստ տարածաշրջանի
Քաղաքական էգալիտարիզմ

**Քաղաքական էգալիտարիզմ** describes սահմանում է քաղաքական իշխանության կամ ազդեցության ընդգրկուն և արդար բաշխում, արդար գործընթացներ և արդար վերաբերմունք բոլորի նկատմամբ՝ անկախ ռասայից, կրոնից, ունեցվածքից կամ բանականությունից։ Քաղաքական էգալիտարիզմը, և դրան հարակից քաղաքական հավասարությունը շատ ժողովրդավարական երկրների համար հիմնական հիմնարար սկզբունքներն ու լեգիտիմության աղբյուրներն են։ Հարակից սկզբունքներն են՝ մեկ անձ, մեկ ձայն և իրավահավասարություն։

## Քննարկում

### էգալիտարիզմ
էգալիտարիզմ կարծում է, որ բոլոր մարդիկ ունեն հավասար, հիմնարար արժեք և պետք է ունենան հավասարա կարգավիճակ։ Հավասարակշռության կողմնակիցները հակված են ավելի շատ կենտրոնանալ գործընթացների վրա և մարդկանց վերաբերել որպես սոցիալապես հավասար, քան իշխանության բաշխման վրա։

### Քաղաքական հավասարություն
Քաղաքական հավասարությունը ձեռք է բերվում միայն այն դեպքում, երբ համայնքը կառավարող նորմերը, կանոնները և ընթացակարգերը թույլ են տալիս հավասար ուշադրություն հատկացնել բոլորին։  Ռոբերտ Դալը կարծում է, որ ժողովրդավարության իդեալը ենթադրում է, որ քաղաքական հավասարությունը ցանկալի է։  Նա պնդում է, որ քաղաքական հավասարությունը և ժողովրդավարությունը ձևավորվում են յուրաքանչյուր մարդու բնածին, հավասար արժեքով (ներքին հավասարություն) և կենտրոնացված իշխանության կոռուպցիայի միտումով։

### Իրավահավասարություն
Իրավահավասարությունը նշանակում է, որ օրենքը հավասարապես և առանց բացառությունների կիրառվում է բոլոր ժողովուրդների նկատմամբ։ Օրինակ, խոսքի ազատությունը պետք է նույնը վերաբերի հասարակության բոլոր անդամներին։

Օրենքները երբեմն կարող են մշակվել այնպես, որ նպաստեն նվազագույնի հասցնել անհավասարությունը։ Լավ մշակված սահմանադրությունները, օրինակ, կարող են օգնել պաշտպանել քաղաքական իրավունքները գործող ժողովրդավարական երկրներում։

## Տես նաև
* էգալիտարիզմ
* Մարդու իրավունքներ
* Քաղաքական ազատություն
* Պոզիտիվ ազատություն
* Ընտրություն վիճակահանմամբ 
* Համընդհանուր իրավունք

## Ծանոթագրություններ

Կատեգորիա:Էգալիտարիզմ
Կատեգորիա:Ժողովրդավարություն
Կատեգորիա:Քաղաքական տերմինաբանություն
Դարյա Ուրսուլյակ

**Դարյա Սերգեևնա Ուրսուլյակ** (, ), կինոյի և թատրոնի ռուս դերասանուհի։

## Կենսագրություն
Դարյա Ուրսուլյակը ծնվել է Մոսկվայում 1989 թվականի ապրիլի 2-ին կինոռեժիսոր Սերգեյ Ուրսուլյակի (ծնվ.՝ 10 հունիսի, 1958) և դերասանուհի Լիկա Նիֆոնտովայի (ծնվ.՝ 5 մարտի, 1963) ընտանիքում։ Ունի մեկ քույր (իր հոր առաջին ամուսնությունից)՝ դերասանուհի Ալեքսանդրա Ուրսուլյակը (ծնվ.՝ 4 փետրվարի, 1983)։

2006-2010 թվականներին սովորել է Ռուսաստանի պետական հումանիտար համալսարանի պատմաբանասիրական ֆակուլտետում։

2010-2014 թվականներին սովորել է Բորիս Շչուկինի անվան թատերական ինստիտուտում (կուրսի գեղարվեստական ղեկավար՝ Վ.Վ. Իվանով)։ Ուսանողական տարիներին Մաշենկայի դերում հանդես է եկել Ե. Վախթանգովի անվան պետական ակադեմիական թատրոնի «Օկայոմովի օրերը» ներկայացման մեջ (խորհրդային դրամատուրգ Ալեքսանդր Աֆինոգենովի «Մաշենկա» պիեսի հիման վրա), որը բեմադրել էր ռեժիսոր Ռոդիոն Օվչիննիկովը։

2013 թվականին սկսել է աշխատել Արկադի Ռայկինի անվան «Սատիրիկոն» թատրոնում։

## Ընտանիք
Ամուսնացած է եղել դերասան Կոնստանտին Բելոշապկայի հետ։ Դուստրը՝ Ուլյանան, ծնվել է 2016 թվականի սեպտեմբերին։

## Արվեստ

### Դերեր թատրոնում
#### [[Ե․ Վախթանգովի անվան թատրոն]]
* 2013 – «Օկայոմովի օրերը», խորհրդային դրամատուրգ Ալեքսանդր Աֆինոգենովի «Մաշենկա» պիեսի մոտիվներով (ռեժիսոր՝ Ռոդիոն Օվչիննիկով) – *Մաշենկա, Պյոտր Միխայլովիչ Օկայոմովի թոռնուհին*։

#### Արկադի Ռայկինի անվան «Սատիրիկոն» թատրոն
«Սատիրիկոն» թատրոնում Դարյա Ուրսուլյակն սկսել է աշխատել 2013 թվականին։
* 2013 – «Ռոմեո և Ջուլիետ», Շեքսպիր (ռեժիսոր՝ Կոնստանտին Ռայկին) – *Ջուլիետ, Կապուլետի դուստրը*.
* 2013 – «Ճայը», ըստ Անտոն Չեխովի պիեսի (ռեժիսոր՝ Յուրի Բուտուսով) – *Մաշա, Իլյա Աֆանասևիչ Շամրաևի դուստրը / Նինա Միխայլովնա Զարեչնայա, երիտասարդ աղջիկ, հարուստ կալվածատիրոջ դուստր*.
* 2014 – «Game over», ըստ Ալեքսեյ Արբուզովի «Դաժան խաղեր» պիեսի (ռեժիսոր՝ Ելենա Բուտենկո-Ռայկինա) – *Նելյա, որը ժամանել է Մոսկվա*.
* 2014 – «Միձեռնանին Սպոկանից», ըստ Մարտին Մակդոնախի պիեսի («A Behanding in Spokane») (ռեժիսոր՝ Կոնստանտին Ռայկին) – *Մերիլին*.
* 2015 – «Մարդը ռեստորանից», ըստ Իվան Շմելյովի համանուն վիպակի (ռեժիսոր՝ Եգոր Պերեգուդով) – *Նատաշա, Սկորոխոդովի դուստրը*
* 2016 – Արքայադուստր Իվոննա – Ազգերի թատրոն

### Ֆիլմագրություն

## Ծանոթագրություններ

## Արտաքին հղումներ
* Дарья Сергеевна Урсуляк. Биография. Сайт «Актёры советского и российского кино» // rusactors.ru
* Дарья Урсуляк. Краткая биография. Фильмография. Фото. // vokrug.tv
* Дарья Урсуляк. Фильмография. // ruskino.ru
* Дарья Урсуляк. Обзор фильмов и спектаклей с участием актрисы. // afisha.ru
* *Ведущая: Фёкла Толстая*. ВИДЕО. Программа «Наблюдатель». Гости в студии: доктор филологических наук, член-корреспондент РАН Наталья Корниенко; режиссёр Сергей Урсуляк; актрисы Полина Чернышова и Дарья Урсуляк. Эфир — 4 июня 2015 года.  Телеканал «Культура» // tvkultura.ru
* «Как только найдется человек, который увидит, что я ужасно нелепая, — все изменится». Интервью Дарьи Урсуляк сайту ВТБ // vtbrussia.ru

Կատեգորիա:Ռուս դերասանուհիներ
Կատեգորիա:Ռուս հեռուստատեսային դերասանուհիներ
Կատեգորիա:Ե․ Վախթանգովի անվան թատրոնի անձինք
Կատեգորիա:21-րդ դարի դերասանուհիներ
Կատեգորիա:Ռուս կինոդերասանուհիներ
Կատեգորիա:Դերասանուհիներ այբբենական կարգով
Առավոտյան ժամը երեքին

**«Առավոտյան ժամը երեքին»** (), ամերիկացի նկարիչ-իմպրեսիոնիստ, ռեալիստ Ջոն Սլոունի նկարներից։ Այս ստեղծագործությունը հեղինակը վրձնել է 1909 թվականին։ Յուղաներկով կտավի չափերն են 81,6 × 66,7 սմ։

1946 թվականին կտավը մասնավոր հավաքածուից նվիրել են Ֆիլադելֆիայի արվեստի թանգարանին (Փենսիլվանիա, ԱՄՆ), որտեղ էլ պահպանվում և ցուցադրվում է մինչև օրս։

## Նկարագիր
«Առավոտյան ժամը երեքին» ստեղծագործությունում պատկերված են երկու աղջիկ՝ համեստ խոհանոցում․ վերջինս գտնվում է Մանհեթենի անառակաբարո թաղամասում։ Աղջիկներից մեկը գիշերային վերնաշապիկով է, բոկոտն, աջ ձեռքին՝ սիգարետ, իսկ մյուս ձեռքով կերակուր է պատրաստում սալօջախի մոտ։ Մյուս աղջիկը հագնված է․ վերջինս նստած է սեղանի մոտ և սուրճ է խմում․ դիմացի աթոռակին դրված է գլխարկը։ Ըստ էության այս կինը սենյակ է մտել քիչ առաջ։ Աղջիկները միմյանց հետ անբռնազբոսիկ զրուցում են։ Վստահորեն չի երևում՝ նախաճաշո՞ւմ են նրանք, թե՞ ճաշում։ Աղջիկների ստույգ զբաղվածությունը նկարում նույնպես չի երևում․ սակայն կա կարծիք, ըստ որի, հագնված կինը զբաղվում է պոռնկությամբ։ Պատկերված տանը հնարավոր է ապրեն և՛ մարմնավաճառներ, և՛ սովորական բանվորներ։ Այսպիսով նկարն ունի նաև սոցիալ-քաղաքական ենթատեքս․ Սլոունը ուզեցել է ասել, որ միայնակ կինը մեծ քաղաքում կարող է լինել միջին վիճակագրական աշխատավոր, ոչ թե նաև մարմնավաճառ։

## Ծանոթագրություններ

## Գրականություն
* 

Կատեգորիա:1909 նկարներ
Կատեգորիա:Ջոն Սլոունի նկարներ
Կատեգորիա:Ֆիլադելֆիայի արվեստի թանգարանի նկարներ
Տուսե

**Տուսե Միքայել Չիզա** (, ), ավելի հայտնի որպես **Թյուսե**, կոնգո-շվեդ երգիչ, որը ներկայացրել է Շվեդիան Եվրատեսիլ 2021 երգի մրցույթում։

## Կյանք և կարերիա
Չիզան ծնվել է Կոնգոյի Դեմոկրատական Հանրապետությունում։ Երբ եղել է հինգ տարեկան է, ստիպված լքել իր երկիրը։ Երեք տարի ապրել է Ուգանդայում՝ փախստականների ճամբարում՝ մորաքրոջ հետ, իսկ հետո եկել է Շվեդիա։ Այնտեղ ապրել է Լեքսանդի մոտ գտնվող Կուլսբյորկեն գյուղում : Մասնակցել է շվեդական Talang 2018 տաղանդների շոուին, որը հեռարձակվել է նաև TV4-ով, այդտեղ հասել է մինչև կիսաեզրափակիչ։ Իր կիսաեզրափակիչ ելույթի համար գովասանքի է արժանացել Բիանկա Ինգրոսոյի կողմից։ Եղել է շվեդական Idol 2019-ի եզրափակիչ փուլի մասնակից, որը հեռարձակվել է TV4-ով, և ի վերջո հաղթող է ճանաչվել եզրափակիչում։

Շվեդական Idol-ին հաղթելուց հետո թողարկել է երեք սինգլ, որոնցից երկուսը կատարել է Idol-ում։  Իր հաղթանակի արդյունքում թողարկել է իր դեբյուտային սինգլը։ Նրա երրորդ սինգլը կոչվում է «Innan du går»:

Տուսեն մասնակցել է Մելոդիֆեստիվալեն 2021-ին «Ձայններ» երգով, անցել է եզրափակիչ որը տեղի է ունեցել 2021 թվականի մարտի 13-ին, հավաքել է 175  միավոր և արդյունքում ներկայացրել է Շվեդիան Եվրատեսիլ 2021 թվականի երգի մրցույթում որը տեղի է ունեցել Ռոտերդամում։

Եվրատեսիլյան իր առաջին փորձից հետո Տուսեն սոցիալական ցանցերում ռասիստական մեկնաբանությունների զոհ է դարձել։

Մայիսի 22-ին՝ կիսաեզրափակչում, Տուսեն անցել է եզրափակչի։ Եզրափակչում գրավել է 14-րդ հորիզոնականը։ Եվրատեսիլից հետո հարցազրույց է տվել Vanity Teen ամսագրին, որտեղ պատմել է իր անձնական կյանքի, Եվրատեսիլում իր փորձի և ապագա կարիերայի մասին։

2023 թվականի հունիսին պարզվել է, որ Տուսեի կյանքի մասին ֆիլմ է նկարահանվելու 2024 թվականին։

## Սկավառակագրություն
### Սինգլներ

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Շվեդ երգչուհիներ
Նորիկ Աստվածատուրով

**Նորիկ Եղիշեի Աստվածատուրով** (, ), ամերիկահայ արվեստագետ, հայկական քանդակադրոշմի վարպետ, ԱՄՆ Արվեստի ազգային հիմնադրամի (NEA) և Բուշի հիմնադրամի մրցանակակիր, ամերիկահայ գրող, «Արտաքսում. Դեպի անհայտություն» () գրքի հեղինակ Աննա Աստվածատուրյան Թերքոթի հայրը։

## Կենսագրություն
Նորիկ Աստվածատուրովը ծնվել է ծնվել է 1947 թվականի դեկտեմբերի 22-ին, Բաքու քաղաքում։ Նորիկի հայրը՝ Եղիշե Աստվածատուրյանը, ծնվել է Խնձորեսկում, 1917 թվականի ռուսական հեղափոխությունից հետո տեղափոխվել է Բաքու, որտեղ ազգանունը փոխել է Աստվածատուրով։

Նորիկը փոքր տարիքից սիրել է կերպարվեստ և փորագրություններ է արել փայտի վրա։ 1968 թվականին՝ Խորհրդային պարտադիր զինվորական ծառայությունից վերադառնալուց հետո սովորել է մետաղի վրա փորագրություններ անել։

1990 թվականին՝ Բաքվի ջարդերի ժամանակ, Նորիկ Աստվածատուրովը ընտանիքի հետ տեղափոխվել է Հայաստան, որտեղ 3 տարի որպես փախստական ապրելուց հետո՝ 1992 թվականին տեղափոխվել է ԱՄՆ։ Նա ընտանիքով հաստատվել է Հյուսիսային Դակոտա նահանգի Վահպետոն քաղաքում։

ԱՄՆ-ում Նորիկ Աստվածատուրովը շարունակել է իր աշխատանքը, նա հիմնականում ոսկուց, արծաթից, բրոնզից, պղնձից պատրաստել է ոսկերչական զարդերի արկղեր և սրբապատկերներ։ Նրա աշխատանքները հաճախ ցուցադվել են տարբեր տարածաշրջանային ու ազգային մակարդակի ցուցահանդեսներում և ճանաչվել հաղթող։

2017 թվականին ԱՄՆ Արվեստի ազգային հիմնադրամը Նորիկ Աստվածատուրովին ճանաչել է Ազգային ժառանգության անդամ և պարգևատրել Ազգային ժառանգության կրթաթոշակով։ Նույն թվականի նոյեմբերին ՀՀ սփյուռքի նախարար Հրանուշ Հակոբյանը Նորիկ Աստվածատուրովին պարգևատրել է ՀՀ սփյուռքի նախարարության «Արշիլ Գորկի» մեդալով։

Նորիկ Աստվածատուրովը մահացել է 2023 թվականի դեկտեմբերի 30-ին, Հյուսիսային Դակոտա նահանգի Վահպետոն քաղաքում։

## Ընտանիք
Բաքվում աշխատելու ժամանակ Նորիկը ծանոթացել է Իրինա Ադամյանի հետ, նրանք ամուսնացել են 1977 թվականին։ 1978 թվականին ծնվել է նրանց դուստրը՝ Աննան, իսկ 1984 թվականին՝ որդին՝ Միխայիլը։

Կինը՝ Իրինա Ադամյանը, ուլունքագործ է, նրա աշխատանքները ցուցադրվել են տարբեր ցուցահանդեսներում։

Դուստրը՝ Աննա Աստվածատուրյան Թերքոթը գրող, դասախոս, ակտիվիստ, իրավաբանական գիտությունների թեկնածու է և ակտիվիստ։ «Արտաքսում. Դեպի անհայտություն» () գրքի հեղինակն է, 2015 թվականին ընտրվել է Մեն շրջանի Ուեստբրուք քաղաքի խորհրդի անդամ։ Նրա «Արտաքսում. Դեպի անհայտություն» գիրքը 2022 թվականին լույս է տեսել հայերեն՝ Newmag հրատարակչության կողմից։

## Ծանոթագրություններ

## Արտաքին հղումներ
*Please help us preserve films on American folklife
*Armenian-American Artist Norik Astvatsaturov to Receive National Endowment for Arts Fellowship
*Նորիկ Աստվածատուրովն արժանացել է ԱՄՆ Արվեստի ազգային հիմնադրամի մրցանակին 
*Аствацатуров Норик
*Armenian refugee finds artistic home in North Dakota

Կատեգորիա:Ամերիկահայ արվեստագետներ
Կատեգորիա:Ամերիկահայ քանդակագործներ
Եվրատեսիլի թանգարան

**Հուսավիկի Եվրատեսիլ երգի մրցույթի ցուցահանդես** (, սովորաբար կոչվում է **Եվրատեսիլի թանգարան**) թանգարանային ցուցադրություն, որը գտնվում է Իսլանդիայի Հուսավիկ քաղաքի Cape հյուրանոցի առաջին հարկում։ Ցուցահանդեսը պատմում է Եվրատեսիլ երգի մրցույթի և 2020 թվականի Նեթֆլիքսի «Եվրատեսիլ երգի մրցույթի մասին» ֆիլմի մասին, որը նկարահանվել է Հուսավիկում։

Թանգարանի նախագծի մասին առաջին անգամ հայտարարել է 2020 թվականի հուլիսին Հուսավիկի քաղաքապետը՝ ֆիլմի թողարկումից հետո՝ ռադիոհարցազրույցի ժամանակ։ Թանգարանը ղեկավարվում է տեղական Հետախուզական թանգարանի կողմից՝ Եվրոպական հեռարձակողների միության և Նեթֆլիքսի թույլտվությամբ։ Այնտեղ ցուցադրված է  երգի մրցույթի հանդերձանքները և գործիքները, ինչպես նաև ֆիլմի զգեստներն ու ռեկվիզիտները։

## Բացման արարողություն
2012 և 2016 թվականների մրցույթի մասնակից Գրետա Սալոմեն ելույթ է ունեցել Հուսավիկում երգի միջազգային մրցույթի թանգարանի բացմանը։ Երգչուհին երգել է քաղաքի մանկական երգչախմբի հետ։ Նաև առաջին պատվավոր այցելուներից է եղել Եվրատեսիլի իսլանդական պատվիրակության ղեկավար Ֆելիքս Բերգսոնը։ 
 

## Հավաքածու
Թանգարանը բաղկացած է երեք հիմնական ցուցադրական տարածքներից։ Առաջին ցուցահանդեսը պատմում է Եվրատեսիլ երգի մրցույթում Իսլանդիայի մասին՝ ցուցադրելով երկրի մի քանի մասնակիցների հանդերձանքները, ներառված Իսլանդիայի առաջին մասնակցությունը Եվրատեսիլ երգի մրցույթում 1986 թվականին։ Երկրորդ ցուցահանդեսը պատմում է Եվրատեսիլ երգի մրցույթի պատմության մասին։ Երրորդ ցուցահանդեսային տարածքում ներկայացված են Նեթֆլիքսի ֆիլմի պարագաները և զգեստները։ Բացի այդ, ելքի մոտ գտնվող փոքրիկ տարածքը պատմում է Հուսավիկի արշավի՝ 2021 թվականին Օսկարի մրցանակ ստանալու համար ֆիլմում ներկայացված և քաղաքի անունով երգի մասին։

## Պատկերասրահ

Պատկեր:Eurovision_Museum_Husavik_Entrance.jpg|Եվրատեսիլի թանգարանի մուտքը:
Պատկեր:Eurovision_Museum_Husavik_Display.jpg|Ապակե ցուցադրություն Եվրատեսիլ երգի մրցույթի զգեստներով և բաճկոններով:
Պատկեր:Eurovision_Museum_Husavik_Opening.jpg|Գրետա Սալոմեն Հուսավիկ Օսկար երգչախմբի հետ թանգարանի բացմանը:


## Տես նաև
* Եվրատեսիլ երգի մրցույթ
* Եվրատեսիլ
* Եվրոպական հեռարձակողների միություն

## Ծանոթագրություններ

## Արտաքին հղումներ
* 

Կատեգորիա:Եվրատեսիլ երգի մրցույթ
Կատեգորիա:Երաժշտական թանգարաններ
Կատեգորիա:2021 հիմնադրված թանգարաններ
Կատեգորիա:Իսլանդիայի թանգարաններ
Կատեգորիա:2021 հիմնադրումներ Իսլանդիայում
Կարմիր (ֆիլմ)

«**Կարմիր**» (), ապագա գեղարվեստական ֆիլմ, որի ռեժիսորն է Ջեյք Կասդանը։ Ֆիլմի սցենարը գրել է Քրիս Մորգանը՝ հիմնվելով Հիրամ Գարսիայի օրիգինալ պատմության վրա։ Ֆիլմում նկարահանվելու են Դուեյն Ջոնսոնը, Քրիս Էվանսը, Քիրնան Շիպկան և Ջոնաթան Քիմբլ Սիմոնսը։

Ֆիլմի պրեմիերան նախատեսված է 2024 թվականի նոյեմբերի 15-ին։

## Սյուժե
Սյուժեի մանրամասները գաղտնի են պահվում, բայց ֆիլմը նկարագրվում է որպես «համաշխարհային արկածային կատակերգություն», որը ներկայացնում է «միանգամայն նոր տիեզերք, որը պետք է ուսումնասիրել տոնական ժանրի շրջանակներում։

## Դերերում
* Դուեյն Ջոնսոն - *Քալում Դրիֆտ*
* Քրիս Էվանս - *Ջեք Օ'Մելի*
* Քիրնան Շիպկա
* Լյուսի Լյու - *Ժակլին Ֆրոստ*
* Մերի Էլիզաբեթ Էլիս
* Ջեյ Քեյ Սիմոնս - *[[Սանտա Կլաուս]]*
* Նիկ Քրոլ
* Քրիստոֆեր Հիվյու - *[[Կրամպուս]]*
* Բոնի Հանտ - *[[Միսիս Սանտա Կլաուս]]*

## Արտադրություն
Ֆիլմի գաղափարը պատկանում է Հիրամ Գարսիային, որը գլխավորում է Seven Bucks Productions կինոստուդիայի արտադրությունը։ Ռեժիսորը նշանակվել է Ջեյք Կասդանը։ Քրիս Էվանսը դերասանական կազմին միացել է 2022 թվականի հունվարին։ Սեպտեմբերին դերասանական կազմին միացել է նաև Քիրնան Շիպկան։ Լյուսի Լյուն, Մերի Էլիզաբեթ Էլիսը, Ջեյ Քեյ Սիմոնսը, Նիկ Քրոլը, Քրիստոֆեր Հիվյուն, Ուեսլի Քիմելը և Բոնի Հանտը միացել են դերասանական կազմին հաջորդ ամսում, իսկ Էլլիսը հայտարարել է իր և Սիմոնսի մասնակցության մասին Ինստագրամի իր կայքէջում։

Նախագիծը դիտվում է որպես պոտենցիալ ֆիլմաշարի առաջին մաս, որը կվերապատկերի տոնի առասպելաբանությունը։ Նախագիծը կլինի *Seven Bucks Productions*-ի*, Amazon Studios*-ի*, Amazon Prime Original Films*-ի*, The Detective Agency*-ի և *Chris Morgan Productions*-ի համատեղ արտադրությունը.

Նկարահանումները սկսվել են 2022 թվականի հոկտեմբերին Ատլանտայում։

Ֆիլմի պրեմիերան նախատեսվում է իրականացնել Amazon Prime Video հոսքային ծառայության միջոցով՝ 2024 թվականի Սուրբ Ծննդյան տոների ժամանակ։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2024 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ատլանտայում նկարահանված ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆլորիդայում
Եղեգ (այլ կիրառումներ)

**Եղեգ** անունը կարող է վերաբերել՝
* Եղեգ՝ լայնորեն տարածված բազմամյա խոտաբույս, պատկանում է հացազգիների ընտանիքին,
* Եղեգ՝ գյուղ Հայաստանի Հանրապետության Սյունիքի մարզի Կապան համայնքում։
Հանգստավայր Կարմիր ծովի սուզորդների համար

«**Հանգստավայր Կարմիր ծովի սուզորդների համար**» (), 2019 թվականի լրտեսական թրիլլեր ֆիլմ, որի ռեժիսորն է Գեդեոն Ռաֆը, որը նաև սցենարիստ է։ Գլխավոր հերոսը (Քրիս Էվանսը) իսրայելական Մոսադի գործակալ է, որը ղեկավարում է գաղտնի գործողություն՝ նա օգնում է եթովպացի հրեա փախստականներին ապահով կերպով փախչել Իսրայել։

Ֆիլմը հիմնված է 1984–1985 թվականներին «Մովսես» և «Յեհոշուա» օպերացիաների իրադարձությունների վրա, որոնցում Մոսադը գաղտնի էվակուացրել է եթովպացի հրեա փախստականներին Իսրայել՝ օգտագործելով Սուդանի Կարմիր ծովի ափին գտնվող երբեմնի լքված առողջարանային **Արուս** գյուղի բազան։

Ֆիլմի պրեմիերան կայացել է Սան Ֆրանցիսկոյի հրեական կինոփառատոնում՝ 2019 թվականի հուլիսի 28-ին, իսկ Նեթֆլիքսում հասանելի է դարձել 2019 թվականի հուլիսի 31-ին։ Քննադատները ֆիլմն ընդունել են հիմնականում բացասական, մինչդեռ հանդիսատեսի շրջանակներում այն բավականին դրական է եղել։

## Սյուժե
Եթովպացի հրեա Քեբեդե Բիմրոն աշխատում է իսրայելական Մոսադի գործակալ Արի Լևինսոնի հետ՝ հրեա-եթովպացի փախստականներին Իսրայել տարհանելու համար։

## Դերերում
* Քրիս Էվանս - Արի Լևինսոն
* Մայքլ Ուիլյամս - Քաբեդե Բիմրո
* Հեյլի Բենեթ - Ռեյչել Ռեյթեր
* Միխիլ Հեյսման - Ջեյքոբ Վուլֆ
* Ալեսանդրո Նիվոլա - Սեմմի Նավոն
* Գրեգ Քիներ - Ուոլթոն Բոուեն
* Բեն Քինգսլի - Իթան Լևին
* Ալեքս Հասել - Մաքս Ռոուզ
* Մարկ Իվանիր - Բարաք Այզեքս
* Քրիս Չալք - գնդապետ Աբդել Ահմեդ
* Ալոնա Թալ - Սառա Լևինսոն

## Արտադրություն
2015 թվականի օգոստոսին Fox Searchlight-ը ձեռք է բերել ֆիլմի տարածման իրավունքները։ Ֆիլմի զարգացման մասին առաջին անգամ հայտարարվել է 2017 թվականի մարտին, ասվել է, որ ֆիլմի ռեժիսորը և սցենարի հեղինակը Գիդեոն Ռաֆն է, իսկ Քրիս Էվանսն ու Հեյլի Բենեթը հաստատվել են գլխավոր դերերում։ Ապրիլին Մայքլ Քեյ Ուիլյամսը միացել է նախագծին։ Մայիսին դերասանական կազմին միացել են Գրեգ Քիները, Ալեսանդրո Նիվոլան և Բեն Քինգսլին։ Նկարահանումները սկսվել են 2017 թվականի հունիսի 22-ին։ Քրիս Չալքը նախագծին միացել է հունիսի 15-ին։ Նկարահանումները տեղի են ունեցել Հարավաֆրիկյան Հանրապետության և Նամիբիայի Քեյփթաունի կինոստուդիաներում։

## Քննադատների արձագանքը
Ֆիլմը Rotten Tomatoes կարծիքների ագրեգատոր կայքում ունի 30% վարկանիշ՝ հիմնված 40 ակնարկների վրա՝ 4,68/10 միջին վարկանշով։ Metacritic կայքում ֆիլմն ունի 29 միավոր 100-ից՝ հիմնված 7 քննադատների ակնարկների վրա, ինչը ցույց է տալիս «ընդհանուր առմամբ անբարենպաստ գրախոսականներ», մինչդեռ օգտատերերը նրան տվել են 10-ից 6,5 միավոր։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2019 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան պատմական ֆիլմեր
Կատեգորիա:Գրքերի էկրանավորումներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Կանադական ֆիլմեր
Կատեգորիա:Նեթֆլիքսի բնօրինակ ծրագրեր
Կատեգորիա:Պիեսներ
Կատեգորիա:Փախստականներ
Կատեգորիա:Ֆիլմեր, որոնց գործողությունները տեղի են ունենում 1980 թվականին
Կատեգորիա:Ֆիլմեր, որոնց գործողությունները տեղի են ունենում 1981 թվականին
Կատեգորիա:Ֆիլմեր, որոնց գործողությունները տեղի են ունենում 1979 թվականին
Բաթերսթ

**Բաթերսթ** (), քաղաք Նոր Հարավային Ուելս նահանգում, որը գտնվում է Մեծ Ջրբաժան լեռնաշղթայի արևմուտքում՝ Մաքվարի գետի հարավային ափին՝ Կապույտ լեռներից արևմուտք։ Ավստրալիայի ամենահին բնակավայրն է։ 2019 թվականի հունվարի դրությամբ բնակիչների թիվը 37,191 է։

## Պատմություն
Քաղաքը հիմնվել է 1815 թվականին և մի քանի այլ գաղութային քաղաքների հետ միասին անվանվել է այն ժամանակվա գաղութների գործերով քարտուղար Հենրի Բաթերսթի անունով։ Քաղաքի (*town*) կարգավիճակ է ձեռք բերել 1833 թվականին։ Քաղաքի զարգացումը խթանել է մայրցամաքի առաջին «ոսկու տենդը» 1851 թվականին։ Տարածքում կան բազմաթիվ հիշեցումներ ոսկի փնտրողների մասին, որոնք 19-րդ դարի կեսերին եկել էին Բաթերսթ։

## Մեր օրեր
ձախից|մինի|Բաթերսթի դատարանը
Ժամանակակից Բաթերսթը զարգացած գյուղատնտեսական տարածաշրջանի տնտեսական կենտրոնն է։ Քաղաքի միջով անցնում է Սիդնեյի երկաթուղային մայրուղին։ Կան կաթոլիկ և անգլիկան տաճարներ, զանգակատուն, դատական ներկայության շենք (1880), հնէաբանական թանգարանի վերածված դպրոց (1874), 19-րդ դարի կեսերի մի շարք առանձնատներ։

## Աշխարհագրություն
Բաթերսթը գտնվում է Մեծ Ջրբաժան լեռնաշղթայի արևմտյան եզրին՝ Մաքվարի գետի հարթավայրում (հայտնի է նաև որպես Բաթերսթյան հարթավայրեր):

Մաքվարի գետը, որը Ավստրալիայի ամենամեծ գետային համակարգի՝ Մյուրեյ-Դարլինգ ավազանի մի մասն է, հոսում է քաղաքի կենտրոնով։  Բաթերսթում մի քանի ամբարտակներ են կառուցվել՝ տարածաշրջանը պատահական ջրհեղեղներից պաշտպանելու համար։

### Կլիմա
Բաթերսթն ունի օվկիանոսային կլիմա (Cfb)՝ ըստ Կյոպպենի կլիմայի դասակարգման։ Բաթերսթը գտնվում է Ավստրալիայի զով չափավոր կլիմայական գոտում։ Բաթերսթում տարվա 106,9 օրը պարզ, արևային է։

Ձմռանը Բաթերսթի շրջակայքում գտնվող բարձրադիր վայրերում ամեն տարի լինում են փոքր և չափավոր ձյան տեղումներ, մինչդեռ բուն քաղաքում համեմատաբար հազվադեպ է ձյուն գալիս։ 1900 թվականի հուլիսի 5-ին 68 սանտիմետր բարձրությամբ անսովոր ձյուն է տեղացել Բաթերսթի գլխավոր փողոցում։

## Ժողովրդագրություն
thumb|Սուրբ Բառնաբասի Անգլիկան եկեղեցի
2021 թվականի տվյալներով Բաթերսթ քաղաքում բնակվում էր 37 396 մարդ։
* Աբորիգենները և Տոռեսի նեղուցի կղզիների բնակիչները կազմում էին բնակչության 7,7%-ը։ 
*Տղամարդիկ կազմում են Բաթերսթի բնակչության 49,7%-ը։
* Մարդկանց 84.6%-ը ծնվել է Ավստրալիայում։ Հաջորդ ամենատարածված ծննդավայր երկրներն էին Անգլիան՝ 1,8%, Նոր Զելանդիան՝ 1,0%, Հնդկաստանը՝ 0,9%, Ֆիլիպինները՝ 0,7% և Նեպալը՝ 0,5%:
* Մարդկանց 87.4%-ը տանը խոսում էր միայն անգլերեն։
*Բնակչության 9.2%-ը ամուսնալուծված է։
* Կրոնի վերաբերյալ հարցի ամենատարածված պատասխաններն էին «Չեմ դավանում»՝ 32,6%, «Կաթոլիկ»՝ 28,7% և «Անգլիկան»՝ 15,2%։

## Սպորտ
1938 թվականից Բաթերսթում է գտնվում «Պանորամա» ավտոմայրուղին, որտեղ անցկացվում են Ավստրալիայի ամենահայտնի «Բաթերսթ-1000» ավտոմրցարշավները։ Բաթերսթում մոտոսպորտի պատմությունը սկսվում է 1911 թվականից։ Մայրուղուն կից գործում է ավտոմրցարշավների ազգային թանգարան։

2023 թվականի փետրվարի 18-ին քաղաքում տեղի է ունեցել Աթլետիկ կրոսի աշխարհի առաջնությունը։

## Ծանոթագրություններ

## Գրականություն
*
*
*
*
*
*
*

## Արտաքին հումներ
* Bathurst Regional Council

Կատեգորիա:Ավստրալիայի քաղաքներ
Կատեգորիա:1815 թվականին հիմնադրված բնակավայրեր
Կատեգորիա:1814 հիմնադրումներ Ավստրալիայում
Կատեգորիա:1814 թվականին հիմնադրված բնակավայրեր
Come Back Home

«**Come Back Home**» (), ամերիկացի դերասանուհի և երգչուհի Սոֆյա Քարսոնի երգը։ Այն թողարկվել է Hollywood Records-ի կողմից 2022 թվականի հուլիսի 12-ին՝ որպես 2022 թվականի Նեթֆլիքսի «Մանուշակագույն սրտեր» ֆիլմի սաունդթրեք ալբոմի առաջատար սինգլ։ Այն գրել են Քարսոնը, Դենիել Քրինը, Էրեն Կաննատան, Սքայլեր Սթոունսթրիթը և Ջասթին Թրենթերը։

## Նախապատմություն
«Come Back Home»-ը գրելիս Քարսոնը «Billboard»-ին ասել է, որ իրենք գրել են երկու տարբեր տարբերակներ, բայց ընտրել են ֆիլմում օգտագործված տարբերակը։ «Եվ երբ մենք դա արեցինք, մենք պարզապես սիրահարվեցինք դրան։ Մենք գիտեինք, որ դա մեր երգն էր։ Այն պարզապես գրավեց մեր հոգին, այդ պահի քնքշությունը, այդ պահին խոցելիությունը և իսկապես մեր պատմության սիրտը»։ Սաունդթրեքում կա երկու տարբեր տարբերակ, մյուսը երգի կրճատված տարբերակն է։

## Երաժշտական տեսահոլովակներ
«Come Back Home» երգի երկու տեսահոլովակ կա, որոնցից երկուսն էլ հնչում են սաունդթրեքում։ Առաջինը թողարկվել է 2022 թվականի օգոստոսի 3-ին։ Այն ցույց է տալիս Քարսոնին իր դաշնամուրի մոտ լողափում՝ ցուցադրվող ֆիլմից մի քանի հատվածներով։ *[[Entertainment Weekly]]*-ին տված հարցազրույցում նա ասել է՝ «մենք ուզում էինք այն դարձնել ավելի յուրահատուկ՝ դասական երաժշտական տեսահոլովակ լինելու փոխարեն, այն կատարողական տեսահոլովակ է»։ «Ես եմ դաշնամուրով կատարում «Come Back Home» երգը և այն իրականում տեղի է ունենում նույն լողափում, որտեղ ես և Լյուկն ավարտում ենք ֆիլմը, ինչը դարձնում է այն ավելի գեղեցիկ և հավատարիմ մեր պատմությանը։

Երաժշտական տեսահոլովակի երկրորդ տարբերակը ցույց է տալիս երգի ամբողջական կատարումը, որը ցուցադրվել է ֆիլմում՝ Օուշանսայդում, Կալիֆոռնիա, Քեմփ Փենդլթոնի դարպասներից դուրս կենդանի ելույթի ժամանակ։ Տեսահոլովակի ողջ ընթացքում կան նաև ֆիլմից հատվածներ։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավատագրումներ

## Ծանոթագրություններ

Կատեգորիա:21-րդ դարի երգեր
Կատեգորիա:Անգլերեն երգարվեստ
Կատեգորիա:Սաունդթրեքներ
Ինը կյանք

**«Ինը կյանք»** (), 2016 թվականի ֆրանս-չինական կատակերգական ֆիլմ, որի ռեժիսորը Բարրի Զոնենֆելդն է։ Համաշխարհային պրեմիերան կայացել է 2016 թվականի օգոստոսի 3-ին։

## Սյուժե
Գործարար Թոմ Բրենդը (*Քևին Սփեյսի*) ամբողջությամբ ներգրավվում է Հյուսիսային կիսագնդի ամենաբարձր շենքի կառուցման նախագծի գործում։ Նա բավարար ժամանակ չունի լիարժեք ընտանեկան կյանքի և դստեր հետ շփվելու համար, որը երազում է իր ծննդյան օրը կատու նվեր տանալ։ Վերջին պահին Թոմին հաջողվում է կենդանիների խանութից իր դստեր համար ընտանի կենդանի գնել, բայց դժբախտ պատահարի արդյունքում նա կոմայի մեջ է ընկնում։ Նրա հեռանալուց ընկերությունում (որի կառավարումն իր վրա է վերցնում որդին) նախագծի հետ կապված վեճեր ու տարաձայնություններ են սկսվում։

Երբ նա արթնանում է՝ հասկանում է, որ ինքն այդ նույն կատվի մարմնում է։ Այժմ, եթե Թոմը չի ցանկանում հավերժ կատու մնալ, նա պետք է ապացուցի իր սերն իր ընտանիքի հանդեպ։

## Դերերում

## Արտադրություն
2015 թվականի հունվարի 12-ին հայտարարվել է, որ ֆիլմի ռեժիսորը կլինի Բարրի Զոնենֆելդը։ 2015 թվականի հունվարի 28-ին Քևին Սփեյսին միացել է դերասանական կազմին։ 2015 թվականի մարտի 25-ին Մալինա Վայսմանը միացել է դերասանական կազմին, իսկ մարտի 31-ին Քրիստոֆեր Ուոքենը ընտրվել է Ֆելիքս Պերկինսի՝ կենդանիների առեղծվածային խանութի սեփականատերոջ դերում։ 2015 թվականի ապրիլին դերասանական կազմին միացել են Ջենիֆեր Գարները, Ռոբբի Ամելը, Մարկ Կոնսուելոսը և Թալիթա Բատեմանտոջեն։

## Քննադատություն
Ֆիլմը ծայրահեղ բացասական արձագանքների է արժանացել կինոքննադատների կողմից։ Rotten Tomatoes կայքում ֆիլմն ունի 14% դրական կարծիք 72 գրախոսությունների հիման վրա։ Metacritic կայքում ֆիլմն ստացել է 11 միավոր 100-ից՝ հիմնված 16 գրախոսականների վրա։

IndieWire-ից Դեյվիդ Էրլիխը ֆիլմին տվել է «D» գնահատականը ասելով, որ ֆիլմը «ավելի քիչ զվարճալի է, քան սովորական կատվի GIF-երը»։ Rolling Stone-ից Փիթեր Թրևերսը ֆիլմին 4-ից 0 աստղ է տվել։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2016 ֆիլմեր
Կատեգորիա:EuropaCorp ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Բարրի Զոնենֆելդի ֆիլմեր
Կատեգորիա:Կանադական կինոկատակերգություններ
Կատեգորիա:Նյու Յորքում նկարահանված ֆիլմեր
Կատեգորիա:Չինական ֆանտաստիկ ֆիլմեր
Կատեգորիա:Չինական ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆիլմեր կենդանիների մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆանտաստիկ ֆիլմեր
Կատեգորիա:Մոնրեալում նկարահանված ֆիլմեր
Docus

**Docus** (կամ **Docus Inc.**) ԱԲով աշխատող առողջապահական հարթակ է, որը տրամադրում է ԱԲ առողջապահական օգնականի՝ նախատեսված առողջության հետ կապված ցանկացած հարցերի պատասխաններ, ինչպես նաև ապահովում է հեշտ ճանապարհով ԱՄՆ-ում և Եվրոպայում բնակվող բժիշկների հետ առցանց խորհրդատվության կազմակերպումը։

Ընկերությունը հիմնադրվել է 2021 թվականին Հայաստանում, Երևանում՝ Ռոբերտ Սարգսյանի և Գևորգ Նազարյանի կողմից։ Ընկերության գլխամասային գրասենյակը գտնվում է ԱՄՆ-ում, Դելավեր նահանգի Ուիլմինգթոն քաղաքում։

Docus-ի հիմնական պրոդուկտը ԱԲ առողջապահական օգնականն է․ գործիք՝ որը մշակվել է առողջության հետ կապված բազմաթիվ հարցերի պատասխանելու համար։ Օգտատերերը կարող են անանուն ներկայացնել իրենց առողջական տվյալները, տալ առողջության հետ կապված հարցեր և ստանալ տեղեկատվություն։ ԱԲ առողջապահական օգնականը կարողանում է վերլուծել առողջական փաստաթղթեր և թեստերի արդյունքներ՝ տրամադրելով մանրամասն հաշվետվություն՝ օգտատերերի ախտանիշների, առողջական վիճակի և հնարավոր ախտորոշումների վերաբերյալ։ Ստեղծված ԱԲ հաշվետվությունները օգտատերերը կարող են ուղարկել բժշկական փորձագետներին՝ վավերացման համար։ Ինչպես նաև, հաշվի առնելով սեփական կարիքները, օգտատերները կարող են ընտրել ԱՄՆ-ից կամ Եվրոպայից բժշկական փորձագետներին՝ առցանց տարբերակով խորհրդատվություն ստանալու համար։

## Ծանոթագրություններ
Գարեգին Նժդեհի հուշարձան (Մարտունի)

**Գարեգին Նժդեհի հուշարձան**, հայ ռազմական և պետական գործիչ, հայ ազգային-ազատագրական շարժման գործիչ Գարեգին Նժդեհին նվիրված հուշարձան Արցախի Հանրապետության Մարտունու շրջանի շրջկենտրոն Մարտունի քաղաքում։ Հեղինակը՝ քանդակագործ Արմեն Պետրոսյանն է։

## Պատմություն
2020 թվականի մայիսի 18-ին Մարտունու քաղաքապետի տեղակալ Էդիկ Ավանեսյանը հայտնում է, որ «Ֆերզիտ» շինարարական ընկերության տնօրեն Արթուր Խաչատրյանի մտահղացմամբ և ֆինանսավորմամբ Արցախի Հանրապետության Մարտունի քաղաքում կտեղադրվի Գարեգին Նժդեհի կիսանդրին։ Կիսանդրին տեղադրվում է Գարեգին Նժդեհի փողոցում, որտեղ նախկինում եղել է Հոկտեմբերյան հեղափոխության 70-ամյակին նվիրված հուշարձանը, որը, սակայն, տարիների ընթացքում քանդվել է։ Կիսանդրու շինարարական աշխատանքները սկսվել են 2020 թվականի սկզբից։ Հեղինակը քանդակագործ՝ Արմեն Պետրոսյանն է։
 
Էդիկ Ավանեսյանը տեղեկացնում է, որ բացման հանդիսավոր արարողությունը տեղի կունենա 2020 թվականի սեպտեմբերին։ Արձանի տեղադրումը տեղի է ունենում 2020 թվականի սեպտեմբերի 26-ին։

## Հուշարձանի ապամոնտաժման վերաբերյալ կեղծ լուրեր
2021 թվականի փետրվարին սոցիալական կայքերում ու լրատվամիջոցներում ակտիվորեն տարածվում է «Նժդեհի արձանը Մարտունիում ապամոնտաժվեց Ադրբեջանի պահանջով» գրությամբ լուսանկար, որն, ըստ ամենայնի, նկարահանվել էր արձանի տեղադրման պահին, որտեղ կառուցված էր միայն պատվանդանը, իսկ բուն հուշարձանը դեռ տեղադրված չէր։ Նժդեհի հուշարձանի շուրջ աղմուկը սոցիալական մեդիադաշտում բարձրանում է այն բանից հետո, երբ Հայաստանի Ազգային ժողովի անկախ պատգամավոր Արման Բաբաջանյանը խորհրդարանում հայտարարում է, թե «ադրբեջանցիները` թուրքերի ու ռուսների համաձայնությամբ և դրդմամբ, հասել են նրան, որ Գարեգին Նժդեհի արձանը պիտի ապամոնտաժվի»։

Մարտունու քաղաքապետ Էդիկ Ավանեսյանը հայտարարում է, որ «Արցախի Մարտունի քաղաքում Նժդեհի արձանի ապամոնտաժման մասին լուրն իրականությանը չի համապատասխանում։ Արձանը տեղադրվել է 2020-ի սեպտեմբերի 26-ին։ Դեռ վրան աշխատանքներ կան անելու։ Վարպետներն աշխատում են, որևէ պահանջ, հարց արձանը հանելուն այս պահին չկա»։

Հուշարձանի ապամոնտաժման լուրը հերքում է նաև Արցախի Հանրապետության կրթության, գիտության և մշակույթի նախարարության աշխատակից Նվեր Դադասյանը։

## Հուշարձանի ապամոնտաժում
Հուշարձանը ապամոնտաժվել է տեղացի հայերի կողմից 2023 թվականի սեպտեմբերին՝ Ադրբեջանի կողմից Արցախ ներխուժման և Արցախի բնակչության էթնիկ զտումների ժամանակ։

## Հեղինակներ
* Քանդակագործ` Արմեն Պետրոսյան

## Ծանոթագրություններ

Կատեգորիա:Գարեգին Նժդեհ
Կատեգորիա:Մարտունիի հուշարձաններ (Արցախ)
Heart of Steel (երգ)

**«Heart of Steel»** ուկրաինական Tvorchi էլեկտրոնային դուետի երգը։ Երգը ներկայացրել է Ուկրաինան Եվրատեսիլ 2023 երգի մրցույթում՝ Ուկրաինայի ազգային ընտրանի Vidbir 2023-ում հաղթելուց հետո։

## Նախապատմություն և կազմ
Դուետի խոսքով՝ երգը զգուշացնում է միջուկային պատերազմի վտանգների մասին։ Հարցազրույցում դուետն ակնարկել է Եվրատեսիլ երգի մրցույթի ստեղծման նպատակը և որպես երգի ոգեշնչումներից մեկը՝ ասելով, որ «մենք նայեցինք այս մրցույթի անցյալին, Եվրատեսիլ երգի մրցույթը ստեղծվել է Երկրորդ համաշխարհային պատերազմից հետո՝ միավորել Եվրոպան։ Այսօր, մինչ ոմանք խաղում են միջուկային սպառնալիքների հետ, պողպատե սրտով մեր ժողովուրդը պաշտպանում է ողջ Եվրոպան»։ Երգը դժբախտության դիմաց չհանձնվելու ուղերձ ունի՝ ուղերձը խորհրդանշելու հզոր սկիզբով։ Երգի պաշտոնական երաժշտական տեսահոլովակում ընդգծված կերպով ներկայացված է իրականության և հետմահու կյանքի պորտալը, որտեղ խումբն ասում է, որ մարդկությունն ընտրում է այն, ինչ իրեն սպասում է ապագայում։

## Արտադրություն
Tvorchi-ի անդամ Անդրեյ Հուցուլյակը երգը սկսել է գրել 2022 թվականին՝ Մարիուպոլի պաշարման ժամանակ։ Դիտելով ուկրաինական բանակի կողմից Ազովստալի երկաթի և պողպատի գործարանը պաշտպանող տեսահոլովակները, որոշել է երգ գրել՝ հիմնված տարածքը չհրաժարվելու վճռականության վրա։

## Եվրատեսիլ երգի մրցույթ

### Վիդբիր 2023
Վիդբիր 2023-ը Վիդբիր մրցույթի յոթերորդ թողարկումն էր, մրցույթ, որտեղ որոշում է Ուկրաինայի մասնակցությունը Եվրատեսիլ երգի մրցույթում։ Մրցույթը տեղի է ունեցել Կիևի մետրոյի «Մայդան Նեզալեժնոստի» կայարանում՝ 2022 թվականի դեկտեմբերի 17-ին։ Մրցել են տասը երգ, և հաղթողը ընտրվել է հանրային հեռուստաքվեարկության և  ժյուրիի ձայների համակցությամբ։ Ոչ-ոքիները հաշվվել են հօգուտ այն երգերի, որոնք ավելի բարձր միավորներ են ստացել հանրային հեռուստաքվեարկությունից։

Վիդբիրում դուետը հանդես է եկել 10-րդ համարի ներքո։ Երկու անդամներն էլ հագել են հազմատ կոստյումների նման զգեստներ, որոնցից Հուցուլյակը կրել է սև կոստյում իսկ Քեհինդեն՝ դեղին։ Նրանց հետևում տեսաէկրանը ցույց է տվել միջուկային պատերազմի վտանգները, եղել են նաև երկու ֆոնային պարողներ՝ երկուսն էլ հակագազով։

### Եվրատեսիլում
Եվրատեսիլի կանոնների համաձայն, բոլոր երկրները, բացառությամբ ընդունող երկրի և «Մեծ հնգյակի» (Ֆրանսիա, Գերմանիա, Իտալիա, Իսպանիա և Միացյալ Թագավորություն) պետք է որակավորվեն միանգամմից եզրափակիչ։ Որպես 2022 թվականի մրցույթի հաղթող երկիր՝ Ուկրաինան ավտոմատ կերպով հանդես է եկել եզրափակչում։ Տվորչին հանդես է եկել 19-րդը և 243 միավորով զբաղեցրել 6-րդ հորիզոնականը։

## Չարթեր

### Ամսական չարթեր

### Տարեվերջյան չաթրեր

## Ծանոթագրություններ

Կատեգորիա:2022 սինգլներ
Կատեգորիա:Փոփ երգեր
Դեղին շլոր

**«Դեղին շլոր»,** դեղին վաղահաս, շլորենու հայկական սորտ։

## Մշակում
Ստեղծվել է ժողովրդի ընտրասերման ճանապարհով։ Մշակում են հիմնականում Արարատյան դաշտավայրի, նրա նախալեռնային, Վայոցձորի գոտիներում։ Ծառն ուժեղաճ է, փռված պսակով։

## Պտղաբերություն
Պտղաբերությունն սկսվում է տնկման 2–3-րդ տարում։ Պտուղը միջին մեծության (20–30 գ) է, կլորավուն կամ լայն էլիպսաձև, կողքերից՝ քիչ սեղմված, կլոր գագաթով։ Մաշկը՝ միջին հաստության, պինդ,  ոսկեդեղին։ Պտղամիսը՝ կորիզից կիսանջատվող, միջին ամրության, մսալի, քաղցրաթթվաշ, դուրեկան համով։

### Պտղի հասունացում
Պտուղների հասունացումը՝ հուլիսի վերջ օգոստոսիի սկզբին։ Բերքատվությունը՝ 30 տ/հա և ավելի։ Լավագույն փոշոտիչներն են՝ սև շլորը և «Գյոգջան»։ Դիմացկուն է հիվանդությունների, վնասատուների և ցրտի նկատմամբ։ Պտուղներն օգտագործում են թարմ և վերամշակված (կոմպոտ, մուրաբա և հյութ պատրաստելու)։
Dawn FM

«**Dawn FM**», կանադացի երգիչ և երգահան The Weeknd-ի հինգերորդ ստուդիական ալբոմը։ Թողարկվել է 2022 թվականի հունվարի 7-ին՝ XO և Republic Records լեյբլնեի միջոցով։ Ալբոմը պատմում է Ջիմ Քերրին, ներառում է նաև Tyler, The Creator-ի և Լիլ Ուեյնի վոկալը, ինչպես նաև Քուինսի Ջոնսի և Սավդի եղբայրների ասմունքը։ Ալբոմի պրոդյուսերներն են The Weeknd-ը, Մաքս Մարտին-ը, Oneohtrix Point Never-ը, Օսկար Հոլթերը, Քելվին Հարիսը, Swedish House Mafia-ն և այլոք

The Weeknd-ը ալբոմի կոնցեպտը նկարագրել է որպես քավարան՝ դեպի «թունելի վերջում գտնվող լույսը» ճանապարհորդությունը՝ հանդիսանալով իր չորրորդ՝ «After Hours» (2020) ստուդիական ալբոմի շարունակությունը։ «Dawn FM»-ը պարային փոփ և սինթի փոփ ժանրերի ալբոմ է, որի երգերը հիմնականում ոգեշնչված են 1980-ականների նոր ալիքի ֆանկ և էլեկտրոնային պարային երաժշտական ոճերից։ Ալբոմը լայն արձագանք գտավ երաժշտական քննադատների կողմից, ովքեր գնահատեցին դրա արտադրությունն ու մեղեդիները։

Ալբոմի առաջխաղացման համար թողարկվել են չորս սինգլներ՝ «Take My Breath», «Sacrifice», «Out of Time» և «Less than Zero», որոնցից «Take My Breath»-ը զբաղեցրել է ամերիկյան Billboard Hot 100 չարթի վեցերորդ հորիզոնականը։ «Dawn FM»-ը զբաղեցրել է 10 երկների ազգային չարթերի առաջին հորիզոնականը։ Ամերիկյան  Billboard 200 չարթում այն զբաղեցրել է երկրորդ հորիզոնականը։

Եվ՛ «After Hours», և՛ «Dawn FM» ալբոմներին հետագա աջակցության համար, The Weeknd-ը սկսել է «After Hours til Dawn» շրջագայությունը։ Շրջագայությունը սկսվել է 2022 թվականի հուլիսի 14-ին Հյուսիսային Ամերիկայում, և նախատեսվում է հետագա շրջագայություններ Հարավային Ամերիկա, Եվրոպա, Ասիա, Մերձավոր Արևելք և Ավստրալիա։

## Առաջխաղացում
### Սինգլներ
2021 թվականի օգոստոսի 6-ին թողարկվել է ալբոմի գլխավոր՝ «Take My Breath» սինգլը թվային երաժշտական և սթրիմինգային հարթակներում։ Երգը զբաղեցրել է ամերիկյան Billboard Hot 100 չարթի վեցերորդ հորիզոնականը, ինչպես նաև ընդգրկվել է 21 երկրների չարթերի թոփ 10-ում։ Երաժշտական տեսահոլովակը թողարկվել է երգի թողարկման հետ միասին, որի ռեժիսորն է Cliqua դուոն։

«Sacrifice» երկրորդ սինգլը թողարկվել է «Dawn FM» ալբոմի հետ միասին՝ 2022 թվականի հունվարի 7-ին։ Երաժշտական տեսահոլովակը թողարկվել է երգի թողարկման հետ միասին, որի ռեժիսորը նույնպես Cliqua դուոն է։ Տեսահոլովակը շարունակում է «Take My Breath» տեսահոլովակի պատմությունը։ 2022 թվականի հունվարի 11-ին երգն ուղարկվել է ամերիկյան ժամանակակից հիթերի ռադիո։

«Out of Time»-ը թողարկվել է որպես ալբոմի երրորդ սինգլ՝ 2022 թվականի հունվարի 25-ին ուղարկվելով ժամանակակից քաղաքայի երաժշտություն մեծերի համար ռադիոյին Տեսահոլովակը թողարկվել է նույն տարվա ապրիլի 5-ին, որի ռեժիսորը նույնպես Cliqua դուոն է։

«Less than Zero»-ն Ֆրանսիայում թողարկվել է որպես ժամանակավոր սինգլ, իսկ ժամանակակից հիթերի ռադիո է ուղարկվել 2022 թվականի հուլիսի 7-ին՝ որպես ալբոմի չորրորդ սինգլ։

## Երգացանկ

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 
* 
* 
* 

Կատեգորիա:2022 ալբոմներ
Կատեգորիա:The Weeknd ալբոմներ
Multitude

***Multitude,*** բելգիացի երաժիշտ Ստրոմայի երրորդ ստուդիական ալբոմը, որը թողարկվել է Mosaert լեյբլի կողմից 2022 թվականի մարտի 4-ին։ Սա Ստրոմայի առաջին ալբոմն է 2013 թվականին *[[Racine carrée]]* ալբոմի թողարկումից հետո։ *Multitude*-ը ներառում է տարբեր երաժշտական ոճեր տարբեր մշակույթներից, որն արտացոլված է «Santé» և «L'enfer» երգերում։ TF1-ին տված հարցազրույցի ժամանակ նա հայտարարել է, որ ալբոմը ոգեշնչված է իր և մոր հաճախակի ճամփորդություններից։

## Սինգլներ
«Santé» սինգլը թողարկվել է որպես առաջատար սինգլ 2021 թվականի հոկտեմբերի 15-ին՝ երաժշտական տեսահոլովակի ուղեկցությամբ։

«L'enfer» սինգլը թողարկվել է որպես երկրորդ սինգլ 2022 թվականի հունվարի 9-ին՝ TF1 հեռուստաընկերության ուղիղ եթերում կատարելուց հետո։

«Fils de joie» թողարկվել է որպես երրորդ սինգլ 2022 թվականի հունիսի 23-ին։

«Mon amour» երգի դուետային տարբերակը Կամիլա Կաբելոյի հետ թողարկվել է որպես չորրորդ սինգլ 2022 թվականի հուլիսի 27-ին և ուղեկցվում է երաժշտական տեսահոլովակով, որը ոգեշնչված է ռեալիթի շոուների աշխարհից։ Քսանչորս ժամից էլ քիչ ժամանակում տեսանյութը մեկ միլիոն դիտում է հավաքել։

## «Multitude» շրջագայություն

## Երգացանկ

## Հիթ-շքերթներ
### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

Կատեգորիա:2022 ալբոմներ
Կատեգորիա:Ալբոմներ այբբենական կարգով
2024 թվականը Ռուսաստանում

Ստորև ներկայացված է **[[2024]] թվականին [[Ռուսաստան]]ում** տեղի ունեցած իրադարձությունները։

## Գործող պաշտոնյաներ

## Իրադարձություններ
### Ընթացիկ
* Ռուս-ուկրաինական պատերազմ (2014-այժմ)
** Ռուսաստանի ներխուժում Ուկրաինա (2022-այժմ)

### Հունվար
* Հունվարի 1
** Ռուսաստանը ստանձնում է ԱՊՀ նախագահությունը։
** Ամանորի գիշերը Սանկտ Պետերբուրգ բերման է ենթարկվում մոտ 3000 օտարերկրյա քաղաքացի։ Նրանցից ավելի քան 600-ը Ռուսաստանի տարածքում են գտնվել միգրացիոն օրենսդրության տարբեր խախտումներով։ Ավելի քան հարյուր մարդ կարող է վտարվել Ռուսաստանից։
** Ռուսաստանի նախագահ Վլադիմիր Պուտինը Ալեքսանդր Վիշնևսկու անվան կենտրոնական զինվորական կլինիկական հոսպիտալում զինվորականների հետ հանդիպման ժամանակ հավաստիացրել է, որ Մոսկվան ցանկանում է որքան հնարավոր է արագ ավարտել հակամարտությունն Ուկրաինայում, միայն թե իրենց պայմաններով։
* Հունվարի 2 - Ռուսաստանի ռազմաօդային ուժերի ինքնաթիռը պատահաբար պայթուցիկ զինամթերք է նետել Վորոնեժի մարզի Պետրոպավլովկա գյուղի վրա, ինչի հետևանքով 4 մարդ վիրավորվել է, իսկ վեց շենք՝ վնասվել։
* Հունվարի 3 - Ուկրաինան և Ռուսաստանը ավարտեցին իրենց առաջին գերիների փոխանակումը մոտ հինգ ամսվա ընթացքում՝ Արաբական Միացյալ Էմիրությունների միջնորդությամբ յուրաքանչյուր կողմից ազատելով ավելի քան 200 մարդու։

## Մահեր
* Հունվարի 3 - Վլադիմիր Ագեև (91), խորհրդային և ռուսական չուվաշ գեղանկարիչ, գծանկարիչ, Չուվաշիայի Ինքնավար Խորհրդային Սոցիալիստական Հանրապետության ժողովրդական նկարիչ, ԽՍՀՄ նկարիչների միության անդամ (1970)։
* Հունվարի 4 - Լեոնիդ Տկաչենկո (70), խորհրդային, ռուսական և ուկրաինական ֆուտբոլիստ, ֆուտբոլային մարզիչ։
* Հունվարի 10 - Մարատ Բագլայ (92), Խորհրդային և ռուս իրավաբան, Ռուսաստանի Դաշնության Սահմանադրական դատարանի նախագահ (1997-2003), Ռուսաստանի գիտությունների ակադեմիայի թղթակից անդամ (1997):
* Հունվարի 15 - Տատյանա Ֆրունզե (103), խորհրդային քիմիկոս, քիմիական գիտությունների դոկտոր, պրոֆեսոր (1969), Միխայիլ Ֆրունզեի դուստրը։

## Տես նաև
* 2023 թվականը Ռուսաստանում
* 2025 թվականը Ռուսաստանում

## Ծանոթագրություններ

Կատեգորիա:2020-ականներ Ռուսաստանում
Կատեգորիա:2024 Ասիայում
Կատեգորիա:2024 Եվրոպայում
Կատեգորիա:2024 Ռուսաստանում
Կատեգորիա:21-րդ դարի տարեթվեր Ռուսաստանում
Մոտավոր ինտեգրում

**Մոտավոր ինտեգրում** որոշյալ ինտեգրալների, հաշվողական մաթեմատիկայի բաժին, որն զբաղվում է որոշյալ ինտեգրալների հաշվման մեթոդների մշակմամբ և կիրառությամբ։ Եթե y= f(x) ֆունկցիան անընդհատ է [a,b] հատվածի վրա և հայտնի է f(x)-ի նախնական F(x) ֆունկցիան, ապա f(x)-ի որոշյալ ինտեգրալը [a,b]-ի վրա (I(f)-ը) հաշվում են Լայբնից–Նյուտոնի բանաձևով՝ 
:I(f)=\int\limits_{a}^{b} f(x)dx=F(b) - F(a)։ 
Բայց միշտ չէ, որ հնարավոր է գտնել f(x)-ի նախնականը, ուստի հարկ է լինում փնտրել I(f)-ի հաշվման այլ ուղիներ։ Այդպիսի ուղիներից մեկը I(f)-ի մոտավոր հաշվումն է քառակուսային բանաձևերի միջոցով։ Պարզագույն քառակուսային բանաձևը, որն I(f)-ը արտահայտում է f(x)-ի ինչ–որ արժեքների գծային կոմբինացիայով, հետևյալ տեսքի է՝
:S_n(f)=\sum_{k=1}^{n}A_kf(x_k)    \qquad (1) 
այստեղ x_1, x_2...., x_n-երը [a,b]-ի կետեր են (հանգույցներ են), իսկ A_k գործակիցները՝ թվեր (կշիռներ), I(f)-ի արժեքը ընդունվում է մոտավորապես հավասար S_n(f)-ին՝ S_n(f) \approx I(f)։ Rn(f)=I(f)-S_n(f)-ը անվանում են քառակուսային բանաձևի սխալ։ (1) բանաձևի մեջ մտնում ենf(x)-ից անկախ (2n+1) հատ պարամետրեր՝ n, x_1, x_2...., x_n, A_1, A_2...., A_n։ Այդ պարամետրերը ընտրում են այնպես, որ R_n(f) սխալը հնարավորին չափով փոքր լինի։

Պարզագույն քառակուսային բանաձևերի օրինակներ են․ 
### Ուղղանկյունների բանաձևը
:A_k=\frac{b-a}{n}=h, x_k=a+(k- \frac{1}{2}h)   (k = 1, 2...., n), և հետևաբար 
:S_n(f)=h\sum_{k=1}^{n}f(x_k)։ Եթե |f''(x)| \leqslant M, x \in [ab], ապա 
:R_n(f) \leqslant \frac{(b-a)^3} {n^2} \cdot M

### Սեղանների բանաձևը
:I(f) \approx S_n(f)= \frac{b-a}{n} (\frac{(f_0+f_n)}{2} + f_1+f_2+....+f_{n-1}),
որտեղ f_k=f(a+kh), h=\frac{b-a}{n}     (k = 0, 1, 2...., n)։

### Սիմպսոնի բանաձևը
thumb|200px| ա
thumb|200px| բ
:I(f) \approx S_n(f)= \frac{h}{3}[(f_0+f_{2n} +4(f_1+f_3+....+f_{2n-1})+(f_2+f_4+....+f_{2n})]
որտեղ
:h=\frac{b-a}{2n}, f_k=f(a+h k)(k=0, 1, 2.... 2n)։

Ուղղանկյունների և սեղանների բանաձևի կիրառումը երկրաչափորեն նշանակում է՝ y=f(x)-ի գրաֆիկով և x=a, x=b, y=0 ուղիղներով սահմանափակված կորագիծ սեղանի մակերեսի՝ I(f)-ի փոխարինում համապատասխանաբար որոշակի ուղղանկյունների (S_1, S_2,...., S_n), սեղանների (S_1^1, S_2^1,...., S_n^1) մակերեսների գումարով (գծ․ ա, բ)։

«Մոտավոր ինտեգրում» տերմինը օգտագործում են նաև դիֆերենցիալ հավասարումների մոտավոր լուծման դեպքում։

## Գրականություն
* Крылов В․ И․, Приближенное вычисление интегралов, 2 изд․, М․, 1967
* Березин И․ С․, Жидков Н․ П․, Методы вычислений, 2 изд․, т․ 2, М․, 1962

Կատեգորիա:Ինտեգրալ հաշիվ